ประกาศสำนักงานคณะกรรมการวิจัยแห่งชาติประกาศสำนักงานคณะกรรมการวิจัยแห่งชาติเรื่องการจัดระบบข้อมูลข่าวสารส่วนบุคคลของสำนักงานคณะกรรมการวิจัยแห่งชาติตามพระราชบัญญัติข้อมูลข่าวสารของราชการพ.ศ. ๒๕๔๐[๑] โดยที่มาตรา ๒๓ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ กำหนดให้หน่วยงานของรัฐต้องปฏิบัติเกี่ยวกับการจัดระบบข้อมูลข่าวสารส่วนบุคคลโดยจัดให้มีการพิมพ์ในราชกิจจานุเบกษาเกี่ยวกับข้อมูลข่าวสารส่วนบุคคลและตรวจสอบแก้ไขให้ถูกต้องอยู่เสมอเลขาธิการคณะกรรมการวิจัยแห่งชาติ จึงออกประกาศไว้ ดังต่อไปนี้ข้อ๑ ประเภทของบุคคลที่มีการเก็บข้อมูลส่วนบุคคลที่สำนักงานคณะกรรมการวิจัยแห่งชาติได้แก่(๑) ข้าราชการ พนักงานและลูกจ้างของสำนักงานคณะกรรมการวิจัยแห่งชาติ(๒)ผู้เข้ารับการฝึกอบรมในหลักสูตรที่จัดโดยสำนักงานคณะกรรมการวิจัยแห่งชาติหรือที่สำนักงานคณะกรรมการวิจัยแห่งชาติจัดร่วมกับหน่วยงาน สถาบัน หรือองค์กรอื่นข้อ๒ ประเภทของระบบข้อมูลข่าวสารส่วนบุคคลที่มีการเก็บได้แก่(๑) ระบบเอกสาร ได้แก่ ก.พ. ๗สมุดประวัติ แฟ้มประวัติข้าราชการ พนักงาน ลูกจ้าง และผู้เข้ารับการฝึกอบรมในหลักสูตรที่จัดโดยสำนักงานคณะกรรมการวิจัยแห่งชาติหรือที่สำนักงานคณะกรรมการวิจัยแห่งชาติจัดร่วมกับหน่วยงาน สถาบัน หรือองค์กรอื่นซึ่งประกอบด้วยข้อมูลเกี่ยวกับการศึกษา ประวัติการรับราชการ เป็นต้น(๒) ระบบเทคโนโลยีสารสนเทศได้แก่ ข้อมูลส่วนบุคคลที่จัดเก็บในระบบคอมพิวเตอร์หรือระบบเทคโนโลยีสารสนเทศอื่นข้อ๓ ลักษณะการใช้ข้อมูลตามปกติได้แก่ การใช้ข้อมูลในการบริหารงานบุคคลในสำนักงานคณะกรรมการวิจัยแห่งชาติ เช่นการแต่งตั้ง การโยกย้าย การโอน การเลื่อนระดับ การเลื่อนตำแหน่งการเลื่อนขั้นเงินเดือนหรือค่าจ้าง การพัฒนาบุคลากร การดำเนินการทางวินัย การออกจากราชการเป็นต้นข้อ๔ การขอตรวจดูข้อมูลข่าวสารส่วนบุคคลของเจ้าของข้อมูลให้ดำเนินการดังนี้(๑)เจ้าของข้อมูลอาจขอตรวจดูข้อมูลตามข้อ ๒ ด้วยตนเองหรือจะมีหนังสือมอบอำนาจให้ผู้อื่นดำเนินการแทนตนก็ได้(๒) การขอตรวจดูข้อมูลตามข้อ๒ ให้กระทำโดยการยื่นคำขอเป็นหนังสือต่อหัวหน้าหน่วยงานในสังกัดสำนักงานคณะกรรมการวิจัยแห่งชาติที่จัดเก็บข้อมูลนั้นข้อ๕ เจ้าของข้อมูลอาจขอให้มีการแก้ไขเปลี่ยนแปลงข้อมูลได้ในกรณีดังต่อไปนี้(๑) กรณีข้อมูลประวัติส่วนตัวเช่น การเปลี่ยนชื่อหรือชื่อสกุล การเพิ่มวุฒิการศึกษาหรือสถานภาพการสมรส เป็นต้นให้เจ้าของข้อมูลยื่นคำขอเป็นหนังสือพร้อมสำเนาเอกสารหลักฐานที่เกี่ยวข้องต่อเลขาธิการคณะกรรมการวิจัยแห่งชาติและสำนักงานคณะกรรมการวิจัยแห่งชาติจะดำเนินการแก้ไขเปลี่ยนแปลงรายการให้เฉพาะข้อมูลที่มีสำเนาเอกสารหลักฐานซึ่งรับรองความถูกต้องแล้วเท่านั้น(๒)กรณีข้อมูลเกี่ยวกับการปฏิบัติหน้าที่ราชการ เช่น การแต่งตั้ง การโยกย้ายการเลื่อนระดับ การเลื่อนตำแหน่งของข้าราชการ พนักงานและลูกจ้างของสำนักงานคณะกรรมการวิจัยแห่งชาติ ให้เจ้าของข้อมูลยื่นคำขอเป็นหนังสือต่อเลขาธิการคณะกรรมการวิจัยแห่งชาติและให้เลขาธิการคณะกรรมการวิจัยแห่งชาติ ตรวจสอบความถูกต้องก่อนดำเนินการแก้ไขเปลี่ยนแปลงข้อมูลนั้นข้อ๖ แหล่งที่มาของข้อมูลที่มีการจัดเก็บมีดังนี้(๑) เจ้าของข้อมูลสำหรับข้อมูลประวัติส่วนตัวที่เจ้าของข้อมูลได้ให้ไว้แก่สำนักงานคณะกรรมการวิจัยแห่งชาติ(๒)สำนักงานคณะกรรมการวิจัยแห่งชาติ สำหรับข้อมูลเกี่ยวกับการปฏิบัติหน้าที่ราชการตลอดระยะเวลาที่เจ้าของข้อมูลปฏิบัติหน้าที่อยู่ที่สำนักงานคณะกรรมการวิจัยแห่งชาติเช่น คำสั่งแต่งตั้ง คำสั่งโยกย้าย คำสั่งเลื่อนระดับหรือตำแหน่งหรือคำสั่งเลื่อนขั้นเงินเดือน เป็นต้น(๓) สำนักงานตำรวจแห่งชาติสำหรับข้อมูลประวัติอาชญากรรมและเอกสารลายพิมพ์นิ้วมือของข้าราชการ พนักงานและลูกจ้างของสำนักงานคณะกรรมการวิจัยแห่งชาติ(๔) หน่วยงานทางการแพทย์สำหรับข้อมูลเกี่ยวกับสุขภาพของข้าราชการ พนักงานและลูกจ้างของสำนักงานคณะกรรมการวิจัยแห่งชาติประกาศ ณ วันที่ ๘ ตุลาคม พ.ศ. ๒๕๕๐อานนท์ บุณยะรัตเวชเลขาธิการคณะกรรมการวิจัยแห่งชาติปริยานุช/ผู้จัดทำ๒๙กรกฎาคม ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๒๐ ง/หน้า ๓๐/๒๓ กรกฎาคม ๒๕๕๑